cyanic-selkie/wikianc huggingface dataset:
Gabriel Scott
Liv
I 1915 gifta Scott seg for andre gong, då var han som 41-åring enkemann etter den fyrste kona. Det andre ekteskapet enda i skilsmål i 1918, og han gifta seg på nytt allereie same året. På denne tida budde han på Tromøya utanfor Arendal. I 1915 fekk Scott skøyte på det som vart kjend som Maagereiret, ved Galtesund på Tromøy.
I 1936 vart Scott tildelt Gyldendals legat. Han fekk statleg kunstnarløn i 1951.
Verk
I ungdomen skreiv Scott sine første litterære verk, som var ei rad dikt som vart publisert i lokalavisene. Han var inspirert av Jonas Lie og Sigbjørn Obstfelder. Blant venene hans var sørlandsforfattarane Thomas og Vilhelm Krag.
I 1894 Scott han med den nyromantiske diktsamlinga Digte. Etter kvart skreiv han fleire dikt, teaterstykke, barnebøker og nokre noveller. Verka hans har ein lyrisk grunntone og kan byggja på folkeliv, vera eventyrlege skildringar eller ha religiøst tilsnitt.
Tante Pose (1904) var ei morosam juleskildring som fekk stor suksess. Også Himmeluret (1905) var ein kvass komedie sett på Sørlandet. Teaterstykket Babels taarn (1910) var eit kontroversielt komedisk innlegg i den norske språkstriden. Barnebøker som Trip, trap, træsko (1902) og eventyret Det flyvende bord (1905) var populære.
Fant (1928) og fortsetjinga Josefa (1930) skildrar omstreifarliv på Sørlandet. I De vergeløse (1938) tok han opp liva til barneheimsborn. Romantrilogien En drøm om en drøm (Våren, 1940, Sommeren, 1941 og Høsten, 1947) gjev eit tilbakeblikk over Scotts eige liv.
To verk med undertittelen «En saga om fædrelandssind»; Jernbyrden; historien om Jan Vibe (1915) og Enok Rubens levnedsløp (1917), er vorte omtalt som noko av det beste han skreiv, medan Fergemannen''  (1952) er rekna som eit høgdepunkt i den religiøse diktinga hans.
Kilden vert rekna som hans største verk, og kom ut etter fyrste verdskrigen. Romanen handlar om den fromme fiskaren Markus og hans gode syn på livet, trass i sterk motbør frå mange medmenneske. Markus klarar å setja pris på alt i livet, om det er godt eller ikkje fullt så godt.
Santa María de Huerta
Santa María de Huerta er ein kommune i Castilla y León, nord i Spania.
Gerze i Tyrkia
Gerze er ein by og eit distrikt i provinsen Sinop i Svartehavsregionen i Tyrkia. Han ligg 49 km aust for Sinop og 140 km vest for Samsun. Byen har kring 11 000 innbyggjarar.
Çeçe Sultan-grava, ein pilegrimsstad, ligg 15 km frå byen.
Ondokuzmayıs
Ondokuzmayıs er ein by og eit distrikt i provinsen Samsun i Tyrkia. Byen har kring 11 000 innbyggjarar.
Vassfaret
Området
I Flå blir gjerne skogsområdet heilt fram til brinken ned mot bygda omtalt som Vassfaret. I Ringerike er det enkelte som tar med dei ytre delane av Hedalen til Vidalen med til Vassfaret, medan Vassfaret i Hedalen vert rekna som området frå Strøslidammen og til og med Aurdaln.
Vassfaret vart særleg kjent gjennom Mikkjel Fønhus, som ofte skreiv med Vassfaret og Vidalen som inspirasjonskjelde, og området har vore ein ynda stad for friluftsfolk på Austlandet sidan då.
Geografisk plassering
Det sentrale området, med dei to innsjøane Nevlingen og Aurdalsfjorden, er ein dal som ligg på grensa mellom Sør-Aurdal kommune i Oppland og Flå kommune i Buskerud. I vest er det òg område i Nes kommune i Buskerud. Dalen byrjar som ein sidedal til Hedalen heilt sør i Valdres og strekkjer seg frå der vestover. I sør er Vassfaret avgrensa av høgdedraget mot Hallingdal og tilsvarande i nord av høgdedraget mot Valdres. Strøen, Suluvann, Øvre og Nedre Grunntjern, Nevlingen, Skrukkefylla og Aurdalsfjorden er vatna i vassdraget.
Historie
Funn viser at det har vore menneskeleg verksemd i dette området sidan før Svartedauden i 1349. Mellom anna er det funne ein tømmerbrønn i nærleiken av Suluvann, der den gamle plassen Gørrbu ligg, ikkje langt frå Bringen. Området har såleis gjennom mange hundreår vore nytta til skog- og jordbruk, beite, jakt, fiske og friluftsliv.
Alt før 1700-talet var det skogsdrift i området, og frå 1684 er det sikre kjelder om pågåande fløyting. Eit tinglest skøyte frå 1714 fortel at Strøsdammen vart seld av Harald Sukke frå Hedalen til Niels Iversen Tyrholm på Bragernes. Fløytinga heldt fram til 1967 då dette vart nedlagt. Etter den tid vart tømmeret transportert på lastebil. Områda der det ikkje var veg unngjekk dermed moderne skogsdrift. På grunn av den særskilte kulturvernplanen for Indre Vassfaret landskapsvernområde så vert fløytinganlegga halde i orden, og det pågår i dag fløyting i området.
Etter pesten er det ikkje kjent at det vart drive landbruk før om lag 1740. Da rydda Nils Hilde frå Flå og Knut Nerby frå Hedalen garden Nevlingmoen. Det er noko usikkert om dette er Vassfarplassen. Denne var rundt 1840 kjent som «Dølaplassen», men namnet kan tyde på at det budde ein hallingdøl på staden. Her budde mellom anna den segnomsuste Gudbrand, som hadde eit gevær som han kalla «Vassfar-lova». Ein kjenner til i alt 12 gardsbruk frå Vassfarets nære historie, som stort sett går frå 1700 til 1900. Den siste garden som vart fråflytta var Olsonheimen i 1914, men dei siste fastbuande var Berte Skrukkefyllhaugen og sonen Anton Bjørke. Dei flytta til Flå i 1921.
Vassfaret spelte òg ei sentral rolle under den andre verdskrigen da heimefrontbasen «Elg» vart oppretta der. Fjellpartiet rundt Vassfaret var den mest brukte slepplassen i Noreg for forsyningar frå England under denne tida. Den dag i dag kan ein finne store mengder sleppkontainarar og nedraste milorgceller her. Vassfaret fungerte òg som treningsområde for heimestyrkane, som mot slutten av krigen utgjorde eit ganske stort tal. Trass i enkelte tyske razziaer var det aldri kampar i området.
Naturvern
Om lag 54 % av verneområda ligg i Sør‑Aurdal kommune i Oppland, medan om lag 34 % ligg i Flå kommune, om lag 6 % i Nes kommune og om lag 6 % i Ringerike kommune, alle i Buskerud.
Verneområda nedanfor er lista opp frå søraust mot nordvest:
Frp naturvernhald blir det hevda at vernet av Vassfaret gjennom landskapsvernområda har lagt svært få restriksjonar på moderne industriell skogsdrift, mellom anna i form av flatehogst og bygging av nye skogsbilvegar. I samband med debatten om vern av Trillemarka vart såleis Vassfaret ofte halde fram som eit døme på kor gale det kan gå når grunneigarinteressene får for fritt spelerom.
Fauna
Vassfaret og Vidalen har ein rik fauna. Frå gammalt av har det vore ein stor bjørnestamme i Vassfaret, men i dag finst truleg berre streifdyr tilbake. Vinteren 2007/2008 overvintra derimot ein stor hannbjørn i 800 meters høgd ved Bogen. Det siste bjørnefallet i traktene skal ha skjedd i 1956, men vassfarstamma av bjørn, som vert rekna som den siste heilnorske bjørnestamma, vart først erklært utdøydd på 1980-talet. Det er òg grunn til å tru at området hadde ei stor ulvebestand i tidlegare tider, men han vart utrydda raskare enn bjørnen. Derimot finst både jerv og gaupe i området, samt kongeørn. I tillegg finst store hjortedyr som elg og hjort, i tillegg til ei rekkje mindre pattedyr som raudrev, grevling, fleire mårdyr, rådyr, hare og gnagarar. Det finst også mange ulike rovfuglar og ein fuglefauna som generelt er typisk for barskogsområda på Austlandet.
Sonate i E-dur for fløyte eller blokkfløyte og basso continuo
Sonate i E-dur for fløyte eller blokkfløyte og basso continuo av Johann Sebastian Bach (BWV 1035) er ein sonate i fire satsar:
Vassfaret
Fauna
Ein meiner at det var i desse traktene at den kjente slagbjørnen «Rugg» voks opp. Gjetarguten Johan Sagadalen var berre 13 år då han døydde av skadar han fekk i møte med bamsen ved Blåfjellhaugene i 1906. Ei utgåve av hendinga er at Johan lekte seg med å hoppe frå stein til stein, og plutseleg hamna oppå ein bjørn som låg og sov. Bjørnen bråvakna, reiste seg og trefte guten med labben. Ei anna utgåve er at Johan gjekk rett på bjørnen som låg og vakta eit bytte. Johan døydde tre veker seinare på Drammen sjukehus. Ei minneplate er sett opp ved Blåfjellhaugene der tragedien skjedde.
Sonate i E-dur for fløyte eller blokkfløyte og basso continuo
Tonearten E-dur skapar mange utfordrande fingerstillingar på ei barokkfløyte, og denne sonaten er vanskelegare enn det mange fløytistar kring Bach var kjende for å kunne spele. I følgje framsida på ein seinare kopi av partituret, skreiv Bach denne sonaten for den særs dyktige fløytisten Michael Gabriel Fredersdorff frå Potsdam, som var i teneste hos den fløyteelskande kong Fredrik den store.
Vassfaret
Fauna
Etter denne historia blir det fortalt at storparten av sambygdingane hans i Hallingdal vart bjørnehatarar. Det er sjeldan at folk i Hedalen og Hallingdalen er einige så i Hedalen vart det derimot til at forklaringa på dødsfallet var dårleg legebehandling. De meiner at bjørnen vart overraska og reagerte i sjølvforsvar.
Flora
Vassfaret er prega av lavalpin barskog, lyng og myr. Den sørvestvendte lia under Bukollen er spesielt verdifull med rik høgstaudevegetasjon.
Golfo Aranci
Golfo Aranci (sardisk Fìgari) er ein kommune i Italia som ligg i provinsen Sassari i regionen Sardinia. Han har 2 452 innbyggjarar. Kommunen dekkjer eit område på 37.43 km² og ligg i ei høgd på 19 meter over havet.
Albumet Hotel California
Hotel California er det femte studioalbumet til amerikansk rockeband Eagles, gjeve ut på Asylum seint i 1976. Det er det første Eagles-albumet utan den opphavlege medlemmen Bernie Leadon og det første med gitaristen Joe Walsh. Det er òg det siste Eagles-albumet med bassisten Randy Meisner. Albumet vart det bestseljande studioalbumet deira med over 16 millionar eksemplar i USA aleine og 32 millionar eksemplar verda over. Albumet toppa listene og vann Grammy-prisen to gonger for «Hotel California» og «New Kid in Town». Albumet vart nominert til årets album, men tapte for Fleetwood Mac sitt Rumours.
Albumet inneheld tre topp 20-singlar, «New Kid in Town», «Hotel California» og «Life in the Fast Lane». «New Kid in Town» og «Hotel California» toppa begge Billboard Hot 100, og «Life in the Fast Lane» nådde 11. plassen på lista. Albumet vart rangert på 37. plassen på lista til Rolling Stone over dei 500 beste albuma gjennom tidende. Albumet stadfesta gruppa som eit av dei mest populære, amerikanske banda i 70-åra. Songen «Hotel California» vert av mange rekna som den beste rockesongen gjennom tidende og vart av Rolling Stone plassert på 49. plass på lista deira over dei 500 beste songane gjennom tidende. Gitarduetten mot slutten av songen vart framført av Don Felder og Joe Walsh. Albumet inneheld òg «Wasted Time», «Victim of Love» og «The Last Resort».
Historie
Hotel California var det femte studioalbumet til Eagles med originale songar og vart ein stor kritikar- og salssuksess etter det kom ut seint i 1976. Det har seld over 16 millionar eksemplar i USA aleine, der det låg på toppen av albumlista i åtte veker tidleg i 1977, og to av songane på albumet nådde førsteplassen av singellista i USA: «New Kid in Town» den 26. februar 1977, og «Hotel California» den 7. mai 1977.
I 2001 sette VH1 Hotel California på 38. plass på lista si over dei 100 beste albuma gjennom tidende. I ei folkeundersøking til den britiske TV-kanalen Channel 4 på 13. plass på ei liste over dei 100 beste albuma gjennom tidene, og i 2003 sette Rolling Stone albumet på 37. plassen.
Medan Eagles spelte inn albumet, spelte Black Sabbath inn albumet Technical Ecstasy i nabostudioet i Criteria Studios i Miami. Eagles måtte fleire gonger ta ein pause fordi Black Sabbath spelte så høgt at lyden kom gjennom veggen.
Medlemmar av Eagles har skildra albumet som ein metafor for den oppfatta nedgangen i Amerika til materialisme og dekadanse.I eit intervju med det nederlandske magasinet ZigZag kort tid før albumet kom ut, sa Don Henley:
Mottaking
Albumet har alltid fått god kritikk hos musikkpressa. I meldinga si for AllMusic skreiv William Ruhlmann om albumet at «tidleg i karrieren deira verka Eagles aldri å få til musikk som var stor nok for ambisjonane deira. Etter dei endre produsent og personell auka kreativiteten og Hotel California avdekte det som verka som eit heilt nytt band. Det var eit band som kunne vere bombastisk, men laga òg musikk som sidan kunne få merkelappen «classic rock,» musikk for store areaner og stadion der bandet spelte.»
Oddveig
Oddveig eller Odveig er kvinnenamn sett saman av odd (pilspiss) og -veig, som kan koma frå vé (heilagdom) eller víg (kamp).
Namnet var særs mykje brukt i Noreg på 1930- til 1950-talet, men bruken har deretter minka slik at det er svært få jenter som får namnet i dag. 1. januar 2005 var det litt over 1 500 som hadde Oddveig som første førenamn.
Oddveig har namnedag 7. april.
22. oktober
22. oktober er den 295. dagen i den gregorianske kalenderen (296. under skotår). Det er 70 dagar att av året.
Gro Marit Istad Kristiansen
Gro Marit Istad Kristiansen er ein norsk skiskyttar frå Voss. Ho har vore på det norske elitelaget sidan 1998.
I 1998 vart ho juniorverdsmeister på sprintdistansen, og ho fekk sin første meisterskapssiger som senior under VM i skiskyting 2005 i Hochfilzen, då ho vann 12,5 km jaktstart.
Kortfatta merittliste
(pr. 28. februar 2006)
Aretha Franklin
Franklin var fødd i Memphis i den amerikanske delstaten Tennessee. Ho tok tidleg til med å synga gospel og gav ut si første plate som 14-åring, The Gospel Soul of Aretha Franklin, i 1956. På andre halvdelen av 1960-talet gjorde ho ei rekke soul-innspelingar som er blitt klassikarar, til dømes «Respect», «I Never Loved a Man» og «You Make Me Feel Like a Natural Woman». Ho fekk to songar på førsteplass på Billboards Topp 100: «Respect» i 1967 og «I Knew You Were Waiting (For Me)», ein duett med George Michael, i 1987.
Mauser HSc
Mauser HSc er ein liten sjølvladepistol med bakslagsmekanisme laga i Tyskland frå 1937 til slutten av andre verdskrigen, så vidare i den franske okkupasjonssona og så på 1960-talet og 1970-talet igjen kommersielt av Mauser-fabrikkane. Han har kaliber .32 ACP (7,65 mm Browning).
Han har utvendig hane, sjølvspenna avtrekkjar, magasin med ei enkelt rekkje patronar og fjør rundt løpet. Han konkurrerte med Walther PP og Sauer 38H, og vart liksom dei bruka både av politi og militære.
Dei første som vart produserte har vanlegvis brune treskjefte og hakekross-merking, medan dei som vart laga under fransk okkupasjon er merkte «RW». Dei seinare utgåvene har kommersielle Mauser-merke og er til vanleg heilsvarte, utan treverk.
Den moderne bakslagspistolen HK 4 (Heckler & Koch modell 4) er ein oppfølgjar av Mauser HSc.
Lloyd's Register
Lloyd's Register Group er eit maritimt klassifiseringsselskap og eit sjølvsendig selskap for tryggleikshandtering som utfører risikoanalyse, skadeavgrensing og klassifisering av administrasjonssystem.
Historisk var dette ein rein maritim organisasjon, kjend som Lloyd's Register of Shipping. Mot slutten av 1900-talet utvida dei verksemda til å omfatta område som olje og gass, prosessindustri, atomkraft og jarnbane. Gjennom det fulleigde dotterselskapet LRQA er dei òg ein leiande leverandør av sertifisering av administrasjonssystem etter ISO 9001, ISO14001 og OSHAS18001.
Opphav
I likskap med det kjelde forsikringsselskapet Lloyd's of London kan Lloyd's Register spora namnet attende til ein kjend kafé i London på 1700-talet. Denne vart flittig vitja av handelsmenn, sjøfolk, skipseigarar, forsikringsfolk (underwriters) og andre med funksjonar innan shipping. Eigaren, Edward Lloyd, hjelpte dei med å utveksla informasjon ved at han jamleg distribuerte eit nyhendebrev, eit enkelt, trykt papir, med oversyn over aktuelle nyhende innan shipping. Dette førte i 1760 til danninga av Register Society etter initiativ av kundane i kafeen.
Bortsedd frå namnelikskapen er det ikkje nokon forretningsmessig samband mellom Lloyd's Register og Lloyd's of London.
Registeret
Register Society trykte det første skipsregisteret sitt i 1764 for på denne måten å gje assurandørar og handelsmenn eit oversyn over tilstanden til dei skipa dei forsikra eller leigde. Skipsskroget vart klassifisert etter ein bokstavskala med A som beste tilstand. Anna utstyr som mastar, rundholt og rigg samt anna utstyr vart gjeve eit siffer med 1 som beste klasse. Beste klassifisering vart dermed A1, kjent som A1 at Lloyd's, først brukt i utgåva frå 1775-76.
Sidan 1880 har registeret kome ut årleg med informasjon over alle havgåande, sjølvdrivne skip handelsskip på meir enn 100 bruttotonn. Dette vert utgjeve av Lloyd's Register – Fairplay. Dette selskapet vart danna i juli 2001 ved samanslåing av Lloyd's Register's Maritime Information Publishing Group og Prima Publications Limited. Lloyds selde aksjane sine til IHS i 2009.
Eit fartøy vil verta verande registrert til det kondemnerast. Dette kan skje ved at det søkk, forliser, vert opphogd, vert redusert til ein holk utan fungerande maskineri eller skrapast på annan måte.
Klassifiseringsregler
Lloyd's Register utfører kvalitetskontroll og sertifisering av skip, offshore konstruksjonar, landbaserte installasjonar så som kraftstasjonar og infrastruktur for jarnbane. Best kjend er dei likevel for klassifisering og sertifisering av skip. Dei inspiserer og godkjenner viktige komponentar og utstyr som livredningsutstyr, innretningar for reduksjon av forureining, brannvern, navigasjon, radiokommunikasjonsutstyr, dekksutrustning, kablar og anker.
Lloyds regler for skip
Lloyds regler for klassifisering byggjer på prinsipp innan skipskonstruksjon og skipsmaskineri og legg grunnlaget for tryggleik og bruk av ei rekkje handels-, militære- og privateigde skip over heile verda. Lloyds regler dekker ei rekkje område som:
Eigne versjonar er utarbeidd for ulike skipstypar som handelsskip, militære fartøy, spesialfartøy og offshorekonstruksjonar.
Eit fartøy er «klassa» når det møter alle minimumskrav slik dei er formulerte i Lloyds regelverk. Ei slik klassifisering kan vera ein føresetnad for forsikring av fartøyet. Dersom det vert utført endringar eller vedlikehaldet ikkje vert følgt opp kan fartøyet mista klassifiseringa si. Endå kan det under visse vilkår gjevast dispensasjonar. Kvar og ei normal endring eller ombygging av dei strukturelle delane eller maskineriet til fartøyet må godkjennast før dei vert gjennomførte.
Alle skip vert inspisert regelmessig av representantar frå Lloyds. Ein viktig del av ein slik kontroll er sjekk av lastelinja til fartøyet, at dette ikkje på nokon måte er endra. Vidare kontrollar som avsjekk av luker, dører, tryggleikssystem og rekkverk. Blir fartøyet funne i orden vert det klassifisert for fart eit nytt år.
Goni
Goni (sardisk Gòni) er ein kommune i Italia som ligg i provinsen Sud Sardegna i regionen Sardinia. Han har 483 innbyggjarar. Kommunen dekkjer eit område på 18.6 km² og ligg i ei høgd på 383 meter over havet.
Datça
Datça er ein by og eit distrikt i provinsen Muğla sørvest i Tyrkia. Byen har kring 11 000 innbyggjarar og ligg på Datçahalvøya i Egearhavet.
Ordbog over det danske Sprog
Ordbog over det danske Sprog (ofte kalla ODS) er ei ordbok som gjev eit oversyn over dansk i tida 1700-1955. Det kom 28 bind frå 1919 til 1956, og sidan 1992 kjem det eit Supplement. Det var professor Verner Dahlerup som starta arbeidet.
ODS har klåre grenser: mot faguttryk, mot dialektar, og over for slang.
Ordbog over det Danske Sprog er tilgjengeleg på Internett.
Den Danske Ordbog er eit nyare framhald av arbeidet.
Kultur i 1997
Film
Titanic blei den første filmen som tente inn over ein milliard dollar. Andre storinntenande engelskspråklege filmar dette året var The Lost World: Jurassic Park, Men in Black, James Bond-filmen Tomorrow Never Dies, Air Force One, As Good as It Gets, Liar Liar, My Best Friend's Wedding, The Fifth Element og The Full Monty''.
Musikkgruppa Spice Girls prega også andre media. Dei var med på opninga av den nye britiske fjernsynskanalen Channel 5 og vitja filmfestivalen i Cannes for å fortelja om den komande filmen sin, Spiceworld: The Movie. Filmen hadde premiere den 26. desember og tente inn 6,8 millionar pund den første veka.
Musikk
Den britiske jentegruppa Spice Girls prega popverda og media. Dei opptrådde på BRIT Awards i februar og vann to prisar, for «Wannabe» som beste singel og med beste video til «Say You'll Be There». Då veldedigheitssingelen «Mama/Who Do You Think You Are» kom inn som nummer ein på singellista UK Top 40 i mars blei dei den første gruppa som hadde hatt fire singlar på førsteplassen på rad. I USA nådde også albumet deira Spice førsteplassen på albumlista, den første britiske debutplata til å gjera dette. I november kom albumet deira Spiceworld, som også kom inn på den amerikanske lista. Spice Girls blei den første gruppa sidan The Beatles som hadde to album på denne samstundes. I mai opptrådde Spice Girls live for første gong på jubileumskonserten til Prince's Trust i Manchester Opera House. Dei braut kongeleg protokoll ved å kyssa og klypa prinse Charles. I november kutta Spice Girls ut manageren sin, Simon Fuller.
Amerikansk austkyst-hiphop frå Bad Boy Records gjorde det godt på hitlistene. Puff Daddy nådde førsteplassen med sine singlar «Can't Nobody Hold Me Down» og «I'll Be Missing You» til minne om The Notorious B.I.G., som var blitt skoten på veg heim frå Soul Train Music Awards. Notorious B.I.G. sjølv fekk også to posthume førsteplasseringar med «Hypnotize» og «Mo Money Mo Problems», der Puff Daddy også var med.
Shania Twain gav ut albumet Come on Over som selde over 34 millionar eksemplar, det bestseljande country-albumet og det bestseljande albumet til ein kvinneleg artist nokonsinne.
Den britiske gruppa Oasis gav ut sitt tredje album, Be Here Now. Det blei eit av verdas raskast seljande musikkalbum med 695 761 eksemplar selde i Storbritannia den første veka. Radiohead gav ut kritikarroste OK Computer. The Verve gav ut release Urban Hymns.
Analytisk kjemi
Analytisk kjemi er analyse av stoffprøvar for å finna den kjemiske samansetninga i dei.
Analytisk kjemi kan delast i to hovudtypar: kvalitativ analyse og kvantitativ analyse. Kvalitativ analyse prøver å finna kva type sambindingar eller grunnstoff prøven inneheld. I kvantitativ analyse er målet å finna mengda av eit stoff i prøven.
Teknikkar
Det finst mange ulike teknikkar for å separera, påvisa og måla mengder av kjemiske sambindingar.
Glenn Lyse
Glenn Roger Lyse er ein norsk vokalist, gitarist, låtskrivar og vinnaren av Idol 2007.
Glenn Lyse vann 21. desember 2007 Idol-finalen i Oslo Spektrum i konkurranse med Bjørn Johan Muri. Før deltakinga i Idol hadde Lyse levd av å vere musikar i fleire år. Han var pubmusikar og medlem av lokale band, blant anna trioen Nash og på 90-talet bandet Jampack saman med Christer Knutsen.
1. divisjon fotball for menn 1981
1. divisjon 1981 starta 24. april og slutta 18. oktober.
På grunn av snøvêr vart kampen mellom Rosenborg og Fredrikstad i første serierunde utsett til 16. mai. Kampen vart då sett av 17 000 tilskodarar, og bana veg for den faste serierunden som er før nasjonaldagen.
11. oktober
11. oktober er den 284. dagen i den gregorianske kalenderen (285. under skotår). Det er 81 dagar att av året.
Lecce
Lecce er ein by i Italia. Han er hovudstad i provinsen Lecce i regionen Puglia og har om lag 100 000 innbyggjarar.
Lecce vert stundom kalla «La Firenze del Sud» («Firenze i sør») på grunn av dei mange viktige barokkunstverka som finst her. Lecce ligg i området Salento, som utgjer «helen» på «den italienske støvelen». Ein annan viktig by her er Otranto. Lecce er eit viktig jordbruks- og industrisenter (olje, vin og keramikk).
Den såkalla «Leccesteinen» er er den viktigaste eksportartikkelen frå byen. Steinen er mjuk og smidig og er eit kjent materiale for bruk i skulpturar.
Historie
I følgje ei segn fanst det ein by kalla Sybar her i tida før krigen mot Troja, grunnlagd av den italiske stamma Messapii. Seinare vart han okkupert av iapygearane og erobra av romarane på 200-talet fvt., som gav han det nye namnet Lupiae.
Under keisar Hadrian (100-talet evt.) vart byen flytta 3 km nordaustover og fekk namnet Licea eller Litium. Lecce fekk eit teater, eit amfiteater og var forbunde til den hadrianske hamna (i dag San Cataldo).
Etter Vestromarriket sitt fall vart Lecce ein del av gotarkrigen, då han vart plyndra av den austgotiske kongen Totila. Austromarane erobra han i 549 og han vart ein del av Austromarriket i fem hundre år, bortsett frå kortare avbrekk under sarasenarar, langobardar, ungararar og slavarar.
I 1656 braut det ut pest i byen og mange tusen av innbyggjarane mista livet.
Sauer 38H
Sauer 38H er ein liten halvautomatisk pistol med bakslagsmekanisme laga i Tyskland frå 1938 til slutten av andre verdskrigen.
Denne pistolen var svært moderne på den tida. Han hadde skjult hane, kombinert double-action og single-action avtrekkjarmekanisme, magasin med ei enkelt patronrekkje og drivfjør rundt det faste løpet. Det heilt nye var at ein kunne spenne og avspenne hanen på ein trygg måte. Hanen kunne senkast for trygg transport etter at eit skot hadde vorte kamra eller eit skot hadde vorte avfyrt. Eit hòlrom på avtrekkjaren indikerte om hanen var spend - om du kunne sjå gjennom hòlrommet var hanen nedspend. Mesta alle moderne pistolar frå det samanslegne sveitsisk-tyske firmaet SIG-Sauer no for tida har slik ein hanenedspenningshendel, og au andre trekk frå Sauer 38H.
Eit anna nyskapande trekk ved denne pistolen er at han hadde ein indikator som syner når han er ladd. Når eit skot er i kammeret stikk ei lita nål ut rett attom baksiktet. Vidare har han magasinsikring, som déaktiverer avtrekkjaren når magasinet er ute, sjølv om det framleis er eit skot i kammeret. Dette er au eit avansert trekk ved Sauer 38H.
Skjeftet på pistolen vart laga av bakelitt, som ikkje er så robust som moderne plast. Skjefteplatene har derfor ofte sprokke gjennom åra, og ein har måtta skifte dei ut.
Ragnar Olsen
Ragnar Olsen er ein norsk forfattar og visemusikar, oppvaksen på Finnsnes i Lenvik kommune i Troms.
Kurgan oblast
Kurgan oblast (russisk Курганская область) er ein provins i Russland og eit av føderasjonssubjekta i den russiske føderasjonen. Hovudstaden er Kurgan, arealet er 71 500 km² og innbyggjartalet er 910 800 (2010). Provinsen grensar til Kasakhstan i søraust.
Ragnar Olsen
Olsen har studert ved Universitetet i Oslo. Han har sidan 1978 vore diktar og omsetjar for Hålogaland Teater (En midtsommernattsdrøm, Macbeth og Othello av William Shakespeare), Jacques Brel-cabareten Når hjertet slår ut med arman, Antigone av Sofokles, og Spellemann på taket og Stein i lomma av Marie Jones, og for Det Norske Teatret (Ifigenia i Aulis av Euripides Karusell av Rogers & Hammerstein), og Jesus, gutten min Rogaland Teater. Han er også medlem i visegruppa Boknakaran saman med bl.a. Jan Arvid Johansen.
Sauer 38H
Sauer 38H vart i hovudsak produsert i kaliber .32 ACP (7,65 mm Browning).
Kurgan oblast
Demografi
Den einaste større byen er Kurgan (333 600 ibuarar).
Sauer 38H
Pistolen vart bruka i delar av det tyske militæret, slik som flyvåpenet, attåt i politistyrkane. Omfanget var stort, talet på Sauer 38H var mesta like stort som talet på Walther PP. Den siste hadde likevel høgare status.
Sauer starta utviklinga av denne pistolen for å konkurrere med firma som Mauser om sivilt sal. Men da krigen begynte, fann dei fleste vegen til ulike politieiningar, ofte saman med eit svart lærhylster. Desse pistolane ber da stempelet til den eininga dei høyrde til.
Sauer 38H vart laga i tre variantar. Mot slutten av krigen vart han som andre våpen forenkla så langt det lét seg gjera. Finishen vart røffare og sikringa på sleiden kutta ut, til dømes.
Sauer 38H lever i dag vidare i etterkommaren SigSauer P232, som er ein moderne elegant bakslagspistol i kaliber .32 ACP eller kaliber .380 ACP (9 mm kort). (Sjå au her: SigSauer P232 ).
Kjelde
Den engelskspråklege wikipediaen
Suspicion av Terry Stafford
«Suspicion» er ein song skriven av Doc Pomus og Mort Shuman for Elvis Presley. Songen vart ein stor hit i 1964 for den Elvis-aktige artisten Terry Stafford.
Elvis Presley-versjonen
Songen var ein av 25 songar Pomus/Shuman skreiv for Elvis Presley, «Suspicion» vart spelt inn av Presley den 19. mars 1962 i Studio B av RCA sitt Nashville-studio og gjeven ut på albumet Pot Luck 15. juni 1962. I april 1964, då Terry Stafford-versjonen av «Suspicion» låg på topp 10 av Billboard Hot 100, vart originalversjonen til Presley gjeven ut på singel i USA med «Kiss Me Quick» som B-sida, og det var «Kiss Me Quick» som var den mest spelte sida, og nådde 34. plassen nasjonalt, medan «Suspicion» berre nådde 103. plassen.
I Australia vart «Kiss Me Quick» og «Suspicion» gjeven ut som ei dobbel A-side og nådde 56. plassen der. Singelen var i røynda ein EP med fire spor kalla Elvis Sings Kiss Me Quick' med «Kiss Me Quick» og «Suspicion» som A-sida og «Sentimental Me» og «I Want You With Me» på B-sida.
«Suspicion» vart òg gjeven ut på singel i fleire europeiske land for å konkurrere med Terry Stafford-versjonen. Presley sin versjon gjekk inn på listene i Nederland og den nederlanske lista for Belgia med høvesvis 9. og 6. plass, og songen gjekk òg inn på niandeplassen i Noreg og tredjeplassen i Danmark. Den europeiske singelen kom med «It Hurts Me» som B-side.
«Suspicion» vart i desember 1976 ein hit i Storbritannia, då han nådde niandeplassen der.
Terry Stafford-versjonen
Etter eit mislukka opphald hos A&M Records, spelte Terry Stafford inn ein demoversjon av «Suspicion» i eit studio i Los Angeles med Bob Summers: Summers, som er mest kjend som produsent av Larry Hall-hitten «Sandy» frå 1959, spelte alle instrumenta på demoinnspelinga, som Stafford gav til plateselskap i Los Angeles-området og lokale radiostasjonar. Demoen vart plukka opp av Crusader Records og direktøren der, John Fisher, brukte fleire timar på å remastre demoen slik at han kunne gje han ut på singel.
Songen nådde sjetteplassen på Billboard Hot 100 den 4. april 1964, då dei fem øvste plassane på lista alle var songar av The Beatles. «Suspicion» klatra vidare og braut monopolet til Beatles på dei fem øvste plassane, då han nådde tredjeplassen veka etter. Stafford-versjonen av «Suspicion» nådde 31. plassen på UK Singles Chart.
Andre versjonar
«Suspicion» vart først ein countryhit i 1971 for Bobby G. Rice som nådde 33. plassen på countrylista i USA. I 1988 vart songen ein hit for Ronnie McDowell frå albumet I'm Still Missing You. Denne nådde 27. plassen på countrylista..
I 1964 spelte Hong Kong-songarinna Rebecca Pan inn «Suspicion» for albumet I Love You.
Ein manisk versjon vart spelt inn av Vivian Stanshall, produsert av Keith Moon.
«Suspicion» er òg blitt spelt av Jimmy London, Millicent Martin og Delroy Wilson.
Phil Spector sitt låtskrivarkrav
I eit intervju i 2002 med journalisten Mick Brown, hevda plateprodusenten Phil Spector at han hadde skrive og/eller produsert «Suspicion», utan å ha fått æra for dette. «Eg laga 'Suspicion' for Terry Stafford -- eg fekk ikkje noko ære eller betaling for dette. Eg brydde meg ikkje. Eg berre elska å lage plater.» Men i det same intervjuet hevda Spector òg at han produserte plater for Elvis Presley og arbeidde som omsetjar for Dei sameinte nasjoane som tenåring, utan at desse påstandane er blitt stadfesta av nokon andre.
HK4
HK4 er ein liten sjølvladepistol introdusert av Heckler & Koch i 1967, den første pistolen laga av dette firmaet. Han vart produsert til 1984. Om lag 38 000 vart produserte, av desse vart 12 000 selde til tysk politi og andre offentlege etatar med kaliber .32 ACP (7,65 mm Browning), og kalla HK4 P11. I kaliber .32 tek magasinet 8 skot.
Pistolen vart kalla 4 fordi han enkelt kunne omgjerast til fire andre kaliber, mellom dei kaliber .380 ACP, ved å skifte løp, drivfjør og magasin. I kaliber .380 tek magasinet 7 skot.
Pistolen er double-action, det vil seie hanen blir spend og skotet utløyst med avtrekkjaren ved først skot. Ein meiner konstruksjonen er basert på Mauser HSC.
Kjelde
Engelskspråkleg wikipedia
Flórina
Flórina vart grunnlagd i tida under Austromarriket og vart erobra av Det osmanske riket på 1300-talet og først i 1912 etter den første balkankrigen vart han igjen ein del av Hellas. Byen vart derimot okkupert av Bulgaria under den andre balkankrigen og under den første og den andre verdskrigen.
Administrativ inndeling
Kommunen vart danna i 2011 ved at ein slo saman dei tidlegare kommunane Dei fire tidlegare kommunane er no kommunaleiningar.
Mégara
Mégara er kjend frå antikken. Han ligg nord på Korinteidet overfor øya Salamína, som høyrde til byen i antikken, fram til ho vart erobra av Aten. Byen har i dag opp mot 30 000 innbyggjarar.
Flórina
Administrativ inndeling
Ved folketeljinga i 2011 hadde kommunen 32 881 innbyggjarar, medan kommunaleininga Flórina hadde 19 985 og tettstaden med same namn 17 686 innbyggjarar.
Gonnesa
Gonnesa (sardisk Gonnèsa) er ein kommune i Italia som ligg i provinsen Sud Sardegna i regionen Sardinia. Han har 5 033 innbyggjarar. Kommunen dekkjer eit område på 48.06 km² og ligg i ei høgd på 40 meter over havet.
Flórina
Byar og tettstader
Dei største byane og tettstadene i kommunen er:
Rusenski Lom
Rusenski Lom (bulgarsk Русенски Лом) er ei elv nordaust i Bulgaria, og den siste store sideelva til Donau frå høgre. Ho oppstår der elvane Beli Lom og Tjserni Lom renn i hop. Beli Lom har sitt utspring sør for Razgrad, medan Tsjerni Lom har sitt utspring søraust for Popovo.
Kjelda til Beli Lom ved 43.4°N, 26.66667°W, 360 meter over havet, vert stort sett rekna som startpunktet for Rusenski Lom. Før dei renn i hop har Tjserni Lom ei lengd på 130 km og eit nedslagsfelt på 1 549 km², medan Beli Lom er 140 km lang med eit nedslagsfelt på 1 276 km². Begge elvane renn hovudsakleg nordvestover, der Beli Lom renn vestover ved Senovo og Tsjerni Lom renn nordaustover etter Sjirokovo. Dei to elvene renn i hop nær Ivanovo. Rusenski Lom munnar ut i Donau ved byen Ruse, som har gjeve namn til elva. Den totale lengda til elva vert då 196,9 km.
Giosuè Carducci
Giosuè Carducci var ein italiensk forfattar, av mange rekna som nasjonalskalden til det moderne Italia, og den første italienaren som fekk Nobelprisen i litteratur i 1906. Medan Carducci er best kjend for dikta sine, skreiv han også prosa, og omsette fleire store verk.
Carducci vart fødd i Valdicastello i den italienske småbyen Pietrasanta nordvest i Toscana. Faren var lege og medlem i den hemmelege Carbonari-rørsla, og familien måtte flytta fleire gonger av politiske grunnar. I 1849 slo familien seg ned i nær Firenze. Kommunen Castagneto, der Carducci budde, fekk seinare namnet Castagneto Carducci til ære for han.
Carducci tok doktorgraden ved Scuola Normale Superiore di Pisa i 1856 og arbeidde som lærar og førelesar, mellom anna som professor i italiensk ved universitetet i Bologna. Han var ein mykje likt førelesar, og var kjend som ein sterk kritikar av litteratur og samfunn. Han var imot kristendommen, særleg den sterke verdslege makta til den katolske kyrkja.
I 1859 gifta Carducci seg med kusina Elvira Menicucci. Dei fekk fem barn saman, ein son døydde få dagar gammal.
Mégara
Administrativ inndeling
Kommunen vart danna i 2011 ved at ein slo saman dei tidlegare kommunane Dei to tidlegare kommunane er no kommunaleiningar.
Giosuè Carducci
I 1890 blei han utnemnd til senator i kongeriket Italia.
Mégara
Administrativ inndeling
Ved folketeljinga i 2011 hadde kommunen 36 924 innbyggjarar, medan kommunaleininga Mégara hadde 28 591 og tettstaden med same namn 23 456 innbyggjarar.
Giosuè Carducci
Verk
Carducci hadde stor interesse for antikk gresk og romersk kultur. Som ung omsette han ein del av Iliaden til italiensk. Seinare brukte han gjerne klassiske verseformer lik Horats og Vergil og ein enkel, «klassisk» stil i dikta sine.
Mégara
Byar og tettstader
Byane og tettstadene i kommunen er:
Giosuè Carducci
Verk
Protestdiktet «Inno a Satana», 'Hymne til Satan', vart eit revolusjonært og inspirerande dikt i 1860-åra, då den italienske republikanske rørsla pressa på for å enda Vatikanet sitt styre over Pavestatane. Medan diktet fekk stor utbreiing og innverknad, finn ein dei viktigaste dikta hans i dei seinare samlingane Rime Nuove og Odi Barbare.
Carducci omsette mykje frå fransk og tysk, mellom anna verk av Goethe og Heine.
Oddvin
Oddvin er eit mannsnamn sett saman av dei norrøne orda odd (spydspiss) og vinr (ven).
Tijuana
Byen voks opp rundt grenseovergangen mellom USA og Mexico. Ein reknar grunnlegginga av byen til 11. juli 1889. Han fekk formelt namnet «Tijuana» i 1929. Ein trur at namnet kjem frå orda Tia Juana ('Tante Johanne'), namnet på ein storgard i området. Eit anna mogleg opphav er yumanonamnet Ti-Wan, 'ved havet'.
HMS «Devonshire» (1927)
HMS «Devonshire» var ein britisk kryssar, kanskje best kjend i Noreg som skipet som evakuerte kongefamilien og den norske regjeringa i 1940.
Skipet vart sjøsett 22. oktober 1927 og kom i operativ teneste 18. mars 1929. Andre skip i same klassa var: HMS «London», HMS «Shropshire», HMS «Sussex». Storleiken på skipet var: deplasement = 9 850 tonn, lengde 192,80 m, breidde 20,12 m, djuptgåande: 6,32 m. Våpensystem m.a.: 8 x 8" kanoner, 4 x 4" kanoner, 4 x 2 punds luftvernkanoner, 8 torpedorør. Skipet var utstyrt med eit fly og hadde eit mannskap på 784 mann.
Skipet gjorde først teneste i 1. kryssarskvadron i Middelhavet, og vart stort sett der fram til byrjinga av andre verdskrigen. Det tok del i den allierte kampanjen i Noreg, og etter at dei norske styrkane måtte kapitulere i juni 1940 var det HMS «Devonshire» som evakuerte den norske regjeringa, kongefamilien og mange sivile. Med totalt 461 passasjerar gjekk skipet frå Tromsø i åtte-tida om kvelden 7. juni 1940. Det var stor krigsaktivitet i farvatnet der dei fór og mellom andre vart hangarskipet HMS Glorius senka av tyske krigsskip og 1.419 personar omkom. HMS «Devonshire» tok ikkje del i kamphandlingane, og om morgonen 10. juni kom dei velberga fram til hamnebyen Greenoch i Skottland.
Seinare i 1940 var skipet med i operasjonar mot Vichy-franske område i Afrika. I januar 1941 vart det sendt til Sør-Atlanteren for å ta del i jakta på den tyske hjelpekryssaren «Kormoran», men utan å lukkast. Mellom mai og september tok det del i operasjonar utanfor kysten av Noreg og Russland.
2. november 1941 var HMS «Devonshire» med på å kapre ein heil Vichy-fransk konvoy aust for Kapp det gode håp. Seinare same månaden, 22. november, senka skipet den tyske hjelpekryssaren «Atlantis» nord for Ascension i Sør-Atlanteren.
I mars 1942 var skipet stasjonert i Indiahavet, og i april tok det del i erobringa av Madagaskar. Frå mars 1944 og til slutten av krigen tenestegjorde skipet i heimeflåten (Home Fleet). HMS «Devonshire» kom attende til norske farvatn i 1944 som eskorteskip under dei britiske hangarskipsoperasjonane med angrep mot slagskipet «Tirpitz».
Etter fem lange krigsår, kom kryssaren HMS «Devonshire» nok ein gong til Noreg. 7. juni 1945, på dagen fem år etter avreisa fra Tromsø i 1940, kom skipet inn på Oslos havn i spissen for ein marinestyrke som førte kong Haakon, kronprinsesse Märtha og kronprinsborna attende til Noreg.
Etter krigen vart HMS Devonshire bygt om til treningsskip i 1947, og heldt fram i denne tenesta til det vart selt for opphogging i 1954.
Bøverdalen
Bøverdalen er eit dalføre i Lom kommune med namn etter elva Bøvra, som renn gjennom dalen. Han dannar grensa mellom den eigentlege Jotunheimen og Breheimen.
Dalføret byrjar i kommunesenteret Fossbergom/Lom og går sør-vestover i retning Sogn. Riksveg 55 fylgjer Bøverdalen til Kvandalsvoll, der dalen tek seg ein avstikkar der Neto Sætergrend ligg. Riksveg 55 går frå Kvandalsvoll og sørover Leirdalen, som ligg parallelt med Bøverdalen. Ved Jotunheimen Fjellstue går Riksveg 55 over til Bøverdalen att, og Leirdalen fortset rett sørover.
I Bøverdalen er det fleire turistattraksjoner, mellom anna er det utgangspunkt for turar til Galdhøpiggen i dalen. Bøverdal kyrkje er frå 1864 og har utskore inventar. Bøverdalen sokn deler prest med Lom og Garmo sokn. Dalføret har òg ein barnehage og ein todelt skole, Odda skule. Dalføret har mange turiststader, mellom anna Røysheim, ein gammal skysstasjon, Sulheim gard med mange verna bygg, og Elveseter.
Espedalen
Espedalen er ein dal i Gausdal og Sør-Fron kommune i Innlandet.
I dalen er det fleire hotell og mange hytter.
Gruvedrift var ei viktig næring i Espedalen i to periodar: på 1600-talet etter kopar og på 1800-talet etter nikkel. Gamle gruveinngangar er framleis synleg fleire stader i dalen. I nordenden av det 13 km lange Espedalsvatnet finst restar etter smelteverk og busetnad frå gruvetida.
Gamle fangstgraver kan ein òg sjå ved nordenden av Espedalsvatnet.
I Espedalen finst den største jettegryta i Nord-Europa - Helvete.
Gonnosfanadiga
Gonnosfanadiga (sardisk Gònnos) er ein kommune i Italia som ligg i provinsen Sud Sardegna i regionen Sardinia. Han har 6 611 innbyggjarar. Kommunen dekkjer eit område på 125.19 km² og ligg i ei høgd på 180 meter over havet.
Tiril
Tiril og Tirill er kvinnenamn av norsk opphav med ukjend tyding. Tiril har namnedag den 16. juni.
Namnet har vore brukt i Noreg sidan 1937, men bruken voks først i 1980-åra. Det er lite brukt utanfor Noreg.
Tiril kan setjast i samanheng med namn som Toril og Siril, dikt som folkevisa «Tirilil Tova» og «Lokkende toner» av Welhaven, og blomen tiriltunge.
Nord-Canada
Nord-Canada er den nordlegaste delen av Canada, eit kjempemessig område som kan definerast ulikt etter geografi og politikk.
Ein politisk definisjon av regionen omfattar dei tre territoria i Canada: Yukon, Nordvestterritoria og Nunavut (som inkluderer alle øyane i Hudsonbukta). Ein alternativ definisjon, basert på fysisk geografi, er den delen av landet som er nord for tregrensa (ein definisjon som inkluderer det geografiske sentrumet av Canada). Han omfattar mesteparten av Nunavut og dei nordlegaste delane av Nordvestterritoria, Yukon, Quebec, Ontario, Manitoba og Labrador.
Territorialt
Canada har gjort krav på den arktiske delen mellom 60°W og 141°W lengdegrad sidan 1925, som strekker seg heile vegen nordover til Nordpolen. Alle øyane i denne regionen er kanadisk territorium, og kanadisk territorialfarvatn omringar desse øyane. Kven som har territoriale rettar i denne regionen er eit omstridt tema. Både Canada og Sovjetunionen/Russland har lenge hevda at territoria deira strekker seg heilt til Nordpolen, med tilvisningar til sektorprinsippet. USA bruker ikkje sektorprinsippet, og gjer derfor ingen forsøk på å få retten til den arktiske kysten i Alaska. Canada har òg fått motstand frå Danmark/Grønland, som hevdar at visse territorium på Nordpolen går under deira kontinentalsokkel. Både sivile og militære utanlandske skip har rett på uskuldig gjennomfart i territorialfarvatna til ein kyststat, så lenge dei følgjer vilkåra i havrettskonvensjonen. Retten til uskuldig gjennomfart gjeld derimot ikkje i innanlandske farvatn, noko som også inkluderer vassområde mellom små øygrupper. Usemja om sektorprinsippet kring Nordpolen og om definisjonen av internasjonale farvatn i Arktis, ligg bak dei store sprika i kravet deira på diverse område der. Danmark, Russland og Noreg har òg gjort forsøk på territorium i Arktis, nett som Canada, men har møtt motstand frå EU og USA.
Dette er spesielt viktig i Nordvestpassasjen. Canada hevdar at passasjen er den delen av territorialfarvatnet i landet, fordi han ligg innan 20 km frå kanadiske øyar; USA hevdar at han ligg i internasjonalt farvatn. Is og låge temperaturar gjer at dette området førebels har liten nytteverdi, men den globale oppvarminga kan koma til å gjera passasjen meir tilgjengeleg for skipsfart, noko som uroar den kanadiske regjeringa og innbyggarar.
Hans Øy i Naressundet, vest for Grønland, har også vore eit omstridd område mellom Canada og Grønland knytt til kanadisk suverenitet i nord.
Topografi
Mesteparten av Arktis består tilsynelatande berre av drivis og tundra nord for tregrensa, men ein finn fleire geologiske regionar av forskjellige slag: Inuittregionen (med fjellkjedene British Empire Range og United States Range på Ellesmereøya) omfattar det nordlegaste fjellområdet i verda, og er geologisk sett veldig annleis enn den arktiske regionen. (som i all hovudsak består av lågland). Låglanda i Arktis og Hudsonbukta er ein stor del av den geografiske regionen som vanlegvis blir rekna som ein del av Det kanadiske skjoldet (i motsetnad til det geologiske området). Underlaget i Arktis består hovudsakleg av permafrost, noko som gjer busetnader vanskelege og ofte risikable, og jordbruk tilnærma umogleg.
Det arktiske nedlsagsfeltet (eller nedbørsfeltet) drenerer dei nordlege delane av Manitoba, Alberta og Britisk Columbia, mesteparten av Nordvestterritoria og Nunavut, så vel som deler av Yukon, inn i Nordishavet, som inkluderer Beauforthavet og Baffinbukta. Med unntak av den lengste elva i Canada, Mackenzie, har dette tilsigsfeltet vore lite nytta til hydroelektrisitet. Elvane Peace og Athabasca, og dessutan Great Bear Lake og Great Slave Lake (høvesvis den største og nest største innsjøen i Canada) er viktige delar av det arktiske nedslagsfeltet. Kvar av desse slår seg etterkvart saman med Mackenzie slik at det dermed drenerer mesteparten av det arktiske nedslagsfeltet.
Folkesetnad
Heile regionen er særs tynt folkesett, med omtrent 101 000 menneske busette i dette området — som er større enn Vest-Europa i areal. Det er rikt på naturressursar, men desse er i dei fleste tilfella for dyre til å vinna ut, og ligg dessutan i urørte naturområde, slik at det ikkje er verdt bryet. Sjølv om BNP per innbyggar er høgare enn dei andre stadene i Canada, er det likevel ein fattig region. Dette er grunna ekstremt høge kostnader på forbruksvarer. Dei blir derfor kraftig subsidierte av den kanadiske staten.
Urinnbyggarane i Nord-Canada utgjer omtrent halvparten av inuittane i Canada. Regionen har òg fleire grupper av «First Nations», hovudsakleg chipewyanfolk. Omtrent 69 % av befolkninga i dei tre territoria er urfolk, og kvart av desse territoria har ein større del urfolk enn nokon av dei andre provinsane i Canada. Nyleg har det òg kome til mange innvandrarar frå heile verda; Yukon er det territoriet med høgast prosent innfødde.
Nyare tid
I hundrevis av år har dette området vore sett på som det største «ufolkesette» området i verda. Dei siste 20 åra (og spesielt dei siste 5), derimot, har ein opplevd ein kraftig ekspansjon i tråd med resten av Canada. Sjølv om det ikkje når opp til same skala, har byar og tettstader hatt ein folkevekst ein ikkje har sett på fleire tiår. Yellowknife har blitt eit sentrum for diamantproduksjon for heile Canada (som er blitt eit av dei 3 leiande landa i verda på diamantar). Byen har òg utvikla sin eigen «skyline», noko som er heilt nytt så langt nord.
Eit anna resultat av den aukande diamantproduksjonen er ein auke i inntekt per innbyggar Nordvestterritoria. Denne ligg no på 95 000 dollar, noko som set dei på toppen av verdslista, framfor Luxembourg.